*ПРОЕКТ !*

**ВЪЗЛОЖИТЕЛ: ОБЩИНА ГАБРОВО**

**ИЗПЪЛНИТЕЛ: ………………………………………………**

**Д О Г О В О Р**

**№……….……….**

Днес .................2020 г. в град Габрово, между:

**1. Община Габрово**, адрес: пл.”Възраждане” № 3 Габрово, ЕИК 000215630, представлявана от Таня Венкова Христова - Кмет на Общината, наричан за краткост „**Възложител“**,

и

**2.** **..............................................................**, ул......................, ЕИК .................., представлявано от ................................, наричан за краткост „**Изпълнител“**,

сесключи настоящият договор за следното:

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 194 от Закона за обществените поръчки, във връзка с чл. 112 от Закона за обществените поръчки („ЗОП“), след проведени действия по възлагане чрез събиране на оферти с обява, приложено при съобразяване на стойностните прагове по чл. 20, ал. 3 от ЗОП, и утвърден от Възложителя протокол за разглеждане, оценка на офертите и класиране на участниците в обществена поръчка с предмет: **„Поддържане, ремонт и профилактика на уличното осветление на територията на община Габрово“**, се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

Чл.1. Възложителят възлага, а Изпълнителят приема да изпълни обществена поръчка с предмет: **„Поддържане, ремонт и профилактика на уличното осветление на територията на община Габрово“,** съгласно изискванията на ВЪЗЛОЖИТЕЛЯ, посочени в Техническатаспецификация и Техническата и Ценова оферта на ИЗПЪЛНИТЕЛЯ **-** неразделна част от настоящия договор.

**ІІ. ЦЕНА И НАЧИН НА ПЛАЩАНЕ**

Чл.2. (1) Общата стойност за изпълнение на настоящия договор е в размер до 100 000 лв. (сто хиляди лева) без ДДС или 120 000 лв. (сто и двадесет хиляди лева) с ДДС.

1. Ценообразуването ще се извършва, съгласно посочените в Ценовото предложение на Изпълнителя единични цени за видовете работи/дейности и количества на действително извършени работи, одобрени от Възложителя.
2. Ценообразуването на единичните цени на влаганите материали при възникване на видове работи не посочени в Ценовото предложение на Изпълнителя, ще се доказва с оригинална фактура и декларация за съответствие, цената на мсм. за механизацията, при необходимост от такава се съгласува предварително с представителя на Възложителя, а транспортните разходи са включени в допълнителните разходи върху труд и механизация, и в доставно - складови разходи.

(4) Договорените цени на видовете работи са фиксирани и няма да бъдат променяни за целия период на действие на договора, освен в изрично предвидените случаи при условията и реда на чл. 116 от ЗОП.

Чл.3 (1). Плащането на дейностите предмет на договора се извършва от бюджета на ОП Благоустрояване, по банков път, на база двустранно подписани протоколи /акт 19/ и оригинална фактура съдържаща следните данни: гр. Габрово, ОП „Благоустрояване”, бул. „Трети Март” № 53, МОЛ: Диян Кехайов, ЕИК; 0002156300420, по действителни количества и твърди единични цени от Ценовото предложение, Анализни цени с показатели от офертата /за непредвидените видове работи възникнали в процеса на работа в срок до 30 /тридесет/ календарни дни по сметка на изпълнителя: Банка:............................; IBAN:.........................; BIC:........................

1. ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ при промяна на банковата сметка по ал. 1 в срок от 7 дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

Чл.4. (1) В случай, че по настоящия договор има сключен/и договор/и за подизпълнение, ВЪЗЛОЖИТЕЛЯТ извършва окончателното плащане след като получи от ИЗПЪЛНИТЕЛЯ доказателства, че е заплатил на подизпълнителя/ите всички работи, приети по реда на Раздел V от настоящия договор.

1. Ал.1 не се прилага, когато ИЗПЪЛНИТЕЛЯТ представи на ВЪЗЛОЖИТЕЛЯ доказателства, че договорът за подизпълнение е прекратен, или работата или част от нея не е извършена от подизпълнителя.

**ІІІ. СРОК И МЯСТО НА ИЗПЪЛНЕНИЕ**

Чл.5.(1) Срокът на действие на договора е от момента на сключването му. Срокът за изпълнение на договора е в рамките на 12 ( дванадесет) месеца от датата на получаване на възлагателно писмо за стартиране изпълнението на договора или до достигане на максималния финансов ресурс посочен в чл. 2, ал. 1 от настоящия договор.

* 1. Изпълнителят е длъжен да започне отстраняването на аварии до 60 минути след установяването им, включително и в почивни и/или празнични дни.
  2. Изпълнителят е длъжен да стартира и изпълни възложените дейности, различни от аварийни, в срок съгласно всяко получено нареждане (Възлагателно писмо) от Възложителя.
  3. Мястото за изпълнение на поръчката е на територията гр. Габрово и на населените места разположени на територията на община Габрово.

**ІV. ФИНАНСИРАНЕ И ГАРАНЦИЯ ЗА ИЗПЪЛНЕНИЕ**

Чл.6. Финансирането на договора е съгласно предвидени средства в бюджета на Община Габрово, чрез второстепенен разпоредител с бюджет – ОП Благоустрояване.

Чл.7. (1) При подписването на този договор Изпълнителят представя документ за внесена гаранция за изпълнение на договора в размер на 3 % от стойността по чл. 2, ал.1, без ДДС, на стойност 3 000 лв. (три хиляди) във вид на парична сума или оригинал на безусловна и неотменяема банкова гаранция или застраховка *(при подписване на договора се оставя коректната форма)*, издадена в полза на Възложителя, със срок на валидност - не по-малко от 30 (тридесет) дни след изтичане на срока по чл. 5, ал.1.

* 1. Възложителят освобождава и връща/възстановява гаранцията за изпълнение, в срок до 15 (петнадесет) дни от извършване на окончателното плащане, без да дължи лихви за периода, през който средствата законно са престояли при него.
  2. Изпълнителят е длъжен да поддържа валидността на гаранцията по ал. 1. за целия срок на изпълнение на договора, като при необходимост представя документ за удължаването на срока й веднага след издаването му, но не по-късно от 3 (три) работни дни преди изтичането на срока на гаранцията.
  3. Възложителят задържа и се удовлетворява от гаранцията, когато Изпълнителят не изпълнява някое от задълженията си по договора, изпълнението е забавено или некачествено, или не съответства на изискванията на Възложителя, или на нормативните разпоредби, както и в изрично посочените в договора случаи. Възложителят има право да усвои сумата от гаранцията, без това да го лишава от правото да търси реално изпълнение, неустойка и/или обезщетение за претърпените вреди и пропуснатите ползи.
  4. Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

Чл.8.(1) Приемането и отчитането на изпълнените работи/дейности се извършва в приемо-предавателни протоколи от представител на Възложителя, след като се увери, че същите отговарят на условията на този договор и действащи технически норми и стандарти, които се отнасят до изпълнението им, чрез подписване на протокол за действително извършени работи, придружен с декларации за съответствие/сертификати за вложените материали/резервни части и измервателни протоколи, когато е приложимо.

(2) Протоколът по ал. 1 съдържа, минимум: наименование на работите/дейностите, мерна единица, количество, единична цена, съгласно Ценовото предложение на Изпълнителя и стойност. Когато са извършени работи/дейности извън тези от Ценовото предложение, Изпълнителят представя анализ на цената, придружен с документите по чл. 2, ал. 3 от договора.

(3) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя/ите.

Чл.9.(1) ВЪЗЛОЖИТЕЛЯТ може да откаже да приеме извършената работа, когато тя не отговаря на горепосоченото изискване и да поиска отстраняване на недостатъци.

1. ИЗПЪЛНИТЕЛЯТ се задължава да отстранява за своя сметка посочените недостатъци в минималния технологично необходим срок, посочен от представителя на Възложителя.
2. ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове по чл. 20, ал. 4 от Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. Гаранционните срокове започват да текат от датата на подписване на протоколите по чл. 8. ал. 1.
3. За проявилите се в гаранционните срокове дефекти Възложителят уведомява писмено Изпълнителя. В срок до 3 (три) дни след уведомяването се изготвя Констативен протокол и Изпълнителят съгласувано с Възложителя е длъжен да започне работа за отстраняване на дефектите в минималния технологично необходим срок, одобрен от Възложителя.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 10. (1) Възложителят има право:

а.) да изисква от Изпълнителя да изпълнява всяка от дейностите по договора в срок и без отклонения, съгласно Техническата спецификация и условията на настоящия договор.

б.) да упражнява контрол по изпълнението на този договор като извършва проверка във всеки момент от изпълнението на договора относно качество, количества без това да пречи на оперативната дейност на Изпълнителя.

в.) да прави рекламации при установяване на некачествена работа, която не е в съответствие с Техническата спецификация, Предложението за изпълнение на Изпълнителя и нормативните изисквания, както и да не извършва плащане за вложен материал (при необходимост, които са предоставени от Изпълнителя) или свършена работа, незаявени от Възложителя и/или в случай, че свършена работа е некачествена и не отговаря на изискванията на Възложителя.

г.) да задържи гаранцията за изпълнение или съответна част от нея при неизпълнение от страна на Изпълнителя на клаузи от договора и да получи неустойка в размер, определен в раздел Неустойки от настоящия договор.

д.) да проверява дали действително са вложените материали осигурени от Възложителя и при констатирано несъответствие да му бъдат възстановени надписаните количества.

е.) да изисква от Изпълнителя да сключи и да му представи договори за подизпълнение с посочените в офертата му подизпълнители.

(2) Възложителят се задължава:

а.) да оказва необходимото съдействие на Изпълнителя за изпълнение на договора, съгласно условията в договора

б.) да представи на Изпълнителя в 7-дневен срок от влизането в сила на договора списък на длъжностните лица, които ще осъществяват инвеститорски контрол по договора.

в.) да съдейства за своевременно съставяне на документите, необходими за извършване на плащане.

г.) да изплаща уговорените възнаграждения в срок, съгласно условията в договора.

д.) да подържа телефонна връзка за приемане на информация и сигнали от общинската администрация и гражданите, касаещи системата на общественото осветление на територията на гр. Габрово и на населените места разположени на територията на община Габрово, предмет на договора.

е.) да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

ж.) да осигури материали за извършване на ремонта и поддръжката на уличното и парковото осветление.

**VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.11.(1) Изпълнителят има право:

а.) да иска от Възложителя необходимото съдействие за осъществяване на дейностите по договора, съгласно условията в договора.

б.) да получи съответното възнаграждение за качествено изпълнени дейности по договора, доказано съгласно условията на Раздел V от договора;

(2) Изпълнителят се задължава:

а.) да изгради и поддържа система за приемане на подадената информация от Възложителя.

б.) да протоколира възникналите и отстранени аварии по кабелната мрежа, обслужваща външното обществено осветление

в.) да осигурява преглед за изправност на заземленията, електроинсталацията и съоръженията за обществено осветление.

г.) да документира докладваните случаи на неизправност на външното обществено осветление и прекъсване доставката на електроенергия, както и да документира отстраняването им.

д.) да извършва профилактични ремонти на електрическата мрежа и постоянен контрол на нейната безопасност за гражданите.

ж.) да извършва текуща поддръжка на разпределителните табла, обслужващи външното обществено осветление.

з.) да осигурява и организира достъпа до съоръжения, собственост на „ЕНЕРГО ПРО МРЕЖИ“ АД, когато това е необходимо при поддръжката и ремонта на комутационната апаратура намираща се в трафопостовете, изграждането и експлоатацията на въздушната мрежа за обществено осветление и когато е необходимо при изпълнението на дейностите предмет на договора за възлагане;

и.) в срок от 10 (десет) работни дни от датата на сключване на договора за възлагане да уведоми „ЕНЕРГО ПРО МРЕЖИ“ АД, Габрово, че му е възложено изпълнението на обществената поръчка, за да координира работата си по планови и ремонтни дейности със служителите на електроразпределителното дружество, отговарящи за извършване на дейностите по чл. 243, ал. 3 от Правилника за безопасност при работа в електрически уредби на електрически и топлофикационни централи и по електрически мрежи;

й.) да отстранява нелегално прикачените консуматори на електроенергия;

к.) да докладва отстраните аварии или възложените дейности;

л.) да извърши качествено възложените му дейности и да спазва всички нормативни изисквания при изпълнението им.

м.) да спазва изискванията за техника и безопасност на труда, противопожарна безопасност, опазване на околната среда и пътна организация.

н.) да предоставя възможност на контролните органи да проверяват извършените дейности.

о.) да изготвя протоколи за направените изпитвания и констатации и всички необходими документи.

п.) да спазва предвидените в чл. 20, ал. 4 от Наредба № 2 от 31.07.2003 г. за въвеждане в експлоатация на строежите в Република България минимални гаранционни срокове за изпълнени строителни и монтажни работи, съоръжения и строителни обекти.

р.) да носи отговорност за качеството и безопасността на всички действия, при извършвани по изпълнението от негова страна на този договор.

с.) При изпълнението на настоящия договор Изпълнителят ще ползва следните подизпълнител/и, посочени в офертата му:………………………………. като представи на ВЪЗЛОЖИТЕЛЯ подписан/и оригинален/и екземпляр/и от договор/и за подизпълнение в три дневен срок от сключването му/им при спазване на изискванията на чл. 66 от ЗОП.

т.) Изпълнителят трябва да осигури аварийни групи и дежурства по време на почивни и официални празнични дни. При аварии или непредвидени обстоятелства следва да реагира в най-кратък срок и с необходимия брой специалисти и работници.

у.) Изпълнител е длъжен да започне отстраняването на аварии до 60 минути след установяването им, за което следва да поддържа аварийна група, включително и в почивни и празнични дни. Текущите дейности по поддръжка на захранващата мрежа и/или осветителите и/или електрическите и механични елементи, участникът, избран за изпълнител следва да започне работа след съгласуване с възложителя и да изпълни работата в срока определен от възложителя.

ф.) Изпълнител е длъжен да стартира възложените дейности, различни от аварийни, в срок съгласно получено нареждане (Възлагателно писмо) от Възложителя.

х.) Изпълнител трябва да създаде и поддържа система за приемане на подадената информация и сигнали от общинската администрация, касаещи системата на общественото осветление на гр.Габрово и населените места на територията на община Габрово.

ц.) Изпълнителят следва да осигури постоянна мобилна връзка с аварийната група, с цел получаване и подаване на нужната информация.

ч.) Изпълнителят трябва да осигури, посочените технически лица (Приложение № 4) за периода на изпълнение на настоящия договор. В случай на замяна на техническо лице, то трябва да отговаря на минималните професионални изисквания на Възложителя и съгласувано с него.

**VІІІ. НЕУСТОЙКИ**

Чл.12.(1) Ако Изпълнителят не стартира отстраняването при авария, в срока по чл. 5, ал. 2, то той дължи на ВЪЗЛОЖИТЕЛЯ неустойка от 0,1% за всеки просрочен час върху стойността на аварийните дейности без ДДС.

(2) Ако Изпълнителят не стартира и изпълни възложените му дейности, в срока по чл. 5, ал. 3, то той дължи на ВЪЗЛОЖИТЕЛЯ неустойка от 0,1% за всеки просрочен ден върху цената на договора без ДДС, но не по-вече от 10 %.

1. При отказ от страна на изпълнителя да изпълни конкретно възлагане от Възложителя и/или закъснее с изпълнението, Изпълнителят дължи неустойка в размер на 0,1% от стойността на възложената работа, но не по-вече от 10 % от нея.
2. При системно /два или повече пъти/ неизпълнение в качествено и/или количествено отношение на задълженията по договора, Изпълнителят дължи неустойка в размер на 20 % от дължимата цена при надлежно изпълнение на договора. За системно неизпълнение се считат минимум три констатирани неизпълнения в рамките на 1 /един/ месец в качествено или количествено отношение.

(5) При забавяне плащанията от страна на Възложителя, същия дължи на Изпълнителя 0,1 % от стойността на забавените суми за всеки просрочен ден, но не повече от 10 % от стойността на забавените суми.

Чл.13. Във всеки един от случаите по чл.12, ал. 1, 2, 3 и 4 Възложителят има право да извърши прихващане за вземанията си към Изпълнителя с дължимото към него възнаграждение за извършена дейност по договора или да пристъпи към реализация на правата си по предоставената от изпълнителя гаранция за изпълнение на договора. Възложителят реализира едно от посочените си права по свой избор.

Чл.14. При неизпълнение на договорените условия изправната страна може едностранно да прекрати изпълнението на настоящия договор, като по реда установен със ЗЗД и ГПК поиска от неизправната страна обезщетение за нанесени щети.

Чл.15. При претърпени от Възложителя вреди в по-голям размер от уговорените неустойки, Възложителят има право да търси обезщетение за вреди по общия исков ред.

**ІХ. НЕПРЕДВИДЕНИ И ИЗКЛЮЧИТЕЛНИ ОБСТОЯТЕЛСТВА**

Чл.16.(1) Страните се освобождават от отговорност за неизпълнение на задълженията по настоящия договор, ако това се явява последица от появата на непредвидени и изключителни обстоятелства по смисъла на Закона за обществените поръчки, и ако тези обстоятелства, непосредствено са повлияли на изпълнението на настоящия договор.

(2) Страната, която се намира в невъзможност да изпълнява задълженията си по този договор поради изключителни обстоятелства, е длъжна незабавно:

1. да уведоми писмено другата страна в срок от 3 /три/ дни за: настъпилото събитие, което причинява неизпълнение на задълженията й, степента, до която това събитие възпрепятства изпълнението на задълженията на тази страна, причините за събитието и неговото предполагаемо времетраене;

2. да положи всички разумни усилия, за да избегне, отстрани или ограничи до минимум понесените вреди и загуби.

(3) Докато трае изключителното обстоятелство, изпълнението на задължението се спира.

(4) Не може да се позовава на изключителни или непредвидени обстоятелства тази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява "непредвидено обстоятелство".

(6) Определено събитие не може да се квалифицира като "непредвидено обстоятелство", ако:

1. ефектът от това събитие е могъл да се избегне, ако която и да е от страните е изпълнявала добросъвестно задълженията си по този договор;

2. ефектът от това събитие е могъл да бъде избегнат или намален с полагането на всички разумни грижи.

**Х. ПРЕКРАТЯВАНЕ НА ДОГОВОРА**

Чл.17. (1) Настоящият договор се прекратява при наличие на някои от следните случаи:

* + 1. С изтичане на срока на договора или усвояване на средствата по чл. 2, ал.1 от договора, което от двете обстоятелства настъпи първо.
  1. По взаимно съгласие на страните, изразено в писмена форма. В този случай никоя от страните не дължи на другата обезщетение.
  2. Когато изпълнителят бъде обявен в неплатежоспособност или бъде открита процедура за обявяването му в несъстоятелност или ликвидация;
  3. При прекратяване или преобразуване на юридическото лице на Изпълнителя, освен при съгласие на Възложителя за продължаване на договорните правоотношения с правоприемника.
  4. С едностранно изявление на изправната страна за развалянето му при виновно неизпълнение на задълженията по договора от другата страна – с 10-дневно писмено предизвестие от изправната до неизправната страна.
  5. С 10-дневно писмено предизвестие от Възложителя при установени по надлежния ред от държавен контролен орган съществени нарушения на нормативната уредба от Изпълнителя.

1. Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения. В този случай Възложителят дължи на Изпълнителя плащане на реално извършеното от страна на Изпълнителя.
2. Възложителят може да прекрати договора едностранно, без писмено предизвестие, когато Изпълнителят:

1. забави изпълнението на някое от задълженията си по договора с повече от 3 /три/ работни дни.

2. не отстрани допуснатите пропуски в работата си в определения от Възложителя срок;

3. изпълнява поръчката с подизпълнител, който не е бил посочен в офертата за участие в обществената поръчка;

4. при системно /два или повече пъти/ неизпълнение на задълженията по настоящия договор по вина на Изпълнителя.

**XI. ЗАКЛЮЧИТЕЛНИ РАЗПОРЕДБИ**

Чл.18.(1) Всички съобщения, предизвестия и нареждания, свързани с изпълнението на този договор и разменяни между Възложителя и Изпълнителя, са валидни, когато са изпратени по пощата /с обратна разписка/ и/или по факс и/или по електронна поща и/или предадени чрез куриер срещу подпис на приемащата страна или предадени от представител на изпращащата страна и приети срещу подпис от представител на приемащата страна.

(2) Всяка писмена комуникация, отнасяща се до този договор между Възложителя и Изпълнителя трябва да посочва заглавието на договора и да бъде изпращана до лицата за контакти както следва:

**ВЪЗЛОЖИТЕЛ:** адрес:.................................................., тел.:......................; факс: ....................;

Лице за контакт: ............................ ………………….; е-mail: .................

**ИЗПЪЛНИТЕЛ:** адрес: ………………………………тел.:………………; факс:……………….;

Лице за контакт:……………………………………..; е-mail: ……………….

(3) При промяна на посочените в този договор данни за кореспонденция, всяка от страните е длъжна да уведоми другата в седемдневен срок от настъпване на промяната. В противен случай, кореспонденцията се счита за връчена.

Чл.19. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

Чл.20. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при не постигане на такова - спорът се отнася за решаване пред компетентния съд на територията на Република България по реда на Гражданския процесуален кодекс.

Чл.21. За неуредените в настоящия договор въпроси се прилагат разпоредбите на действащото българско законодателство.

Неразделна част от настоящия договор са следните приложения:

1. Приложение № 1 – Техническа спецификация;
2. Приложение № 2 – Техническо предложение на Изпълнителя;
3. Приложение № 3 – Ценово предложение на Изпълнителя;
4. Приложение № 4 – Списък на техническите лица.

Настоящият договор се подписа в 3 еднообразни екземпляра - два за

ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**Кмет на Община Габрово: ..............................................**

**............................................... /………………..……../**

**/Таня Христова/**

**Началник отдел счетоводен: …………………/ /**

**Юрисконсулт: ................................... / /**