**ТЕХНИЧЕСКА СПЕЦИФИКАЦИЯ**

**Предмет и обект на обществената поръчка**

**Предметът** на обществената поръчка e: „Поддържане, ремонт и профилактика на уличното осветление на територията на община Габрово.“ При изпълнение на поръчката се извършват дейности, във връзка с необходимостта от поддържане, ремонт и профилактика на уличното осветление на гр. Габрово и на населените места разположени на територията на община Габрово.

**Целите** на настоящата обществена поръчка са:

* Извършване на текущи ремонти на мрежите и съоръженията на уличното осветление на територията на Община Габрово;
* Осигуряване на комфорт на жизнената среда на територията на община Габрово;
* Осигуряване на безопасно движение на МПС и пешеходци през тъмната част на денонощието;
* Осигуряване максимална осветеност на града и населените места от община Габрово, адекватно на очакванията и потребностите на населението;

**Място за изпълнение на поръчката –** град Габрово и населените места на територията на община Габрово.

**Срок за изпълнение на поръчката:** Срокът за изпълнение на обществената поръчка е до 12 ( дванадесет) месеца от датата на получаване на Възлагателно писмо за стартиране изпълнението на договора или до достигане на максималния финансов ресурс определен за дейността, посочен в обявата за участие.

**Кратко описание**

Обхватът на обществената поръчка включва изпълнението на всички мероприятия по текущата поддръжка, експлоатация и ремонт на мрежите и съоръженията за улично осветление в гр. Габрово и съставните селища на Община Габрово. Основните дейности, включени в предмета на поръчката са:

* Извършване на всички видове дейности, свързани с поддържане, аварийно възстановяване на системата за улично и парково осветление на град Габрово и населените места на територията на община Габрово;
* Ремонт, доставка и монтаж на стълбове за улично и парково осветление;
* Отстраняване на повреди по въздушната и кабелната мрежа на уличното и парково осветление;
* Подмяна и ремонт на осветители и осветителни тела;
* Ремонт, поддръжка и подмяна на клемните кутии на стълбове за улично и парково осветление, включително монтирането на капаци на тези които липсват;
* Подмяна на дефектирал или липсващ предпазител в клемната кутия на стълба;
* Подмяна на дефектирал кабел в стоманенотръбен уличен и парков стълб;
* Ремонт, поддръжка и подмяна на комутационна апаратура в трафопостове, касети и табла за улично и парково осветление;
* Контрол и мониторинг на състоянието на съществуващите съоръжения;
* Извършване на текущ ремонт и профилактика на уличното и парково осветление.
* Саниране и почистване на елементите на мрежите за улично осветление;
* Настройка и подмяна на часовници за улично и парково осветление и обезпечаване надеждността на режима на работа на мрежите за улично осветление;
* Настройка и подмяна на фоторелета за улично и парково осветление и обезпечаване надеждността на режима на работа на мрежите за улично осветление;
* Направа на съединителни муфи до 1 кV;
* Направа на изкопи и полагане на кабели до 1 кV при аварии на уличното и/или парковото осветление;
* Възстановяване на заземления;
* Осигуряване работата на съществуващите мрежи и съоръжения 24/7 и по време на официални празнични дни и мероприятия. Осигуряване на аварийни групи и дежурства по време на официални празнични дни и мероприятия, организирани от Община Габрово;
* Осигуряване на аварийни групи и дежурства при бедствия и аварии, възстановяване работата на съществуващите мрежи и съоръжения при възникване на аварии и в условията на бедствия, аварии и катастрофи;
* Включване и изключване на уличното и парковото осветление извън плановия график на системата със заявка от Възложителя;
* Осигуряване на предварителна проучвателна дейност и подготовка за изпълнението на възложената дейност, когато това е необходимо;
* Монтаж, захранване и демонтаж на празнично осветление (по заявка от Възложителя);
* Други видове дейности, свързани с поддръжката на уличното и парковото осветление (при необходимост);
* Извършване на проучвателна дейност с цел възстановяване на съществуващи не работещи стари съоръжения за улично осветление и във връзка с изграждане на нови;
* Други видове дейности свързани с ремонта и поддръжката на улично осветление (при необходимост и по заявка на възложителя);
* Изпълнителя да притежава необходимата техника и механизация за изпълнение на описаните по-горе дейности;
* Необходими материали за извършване на ремонта и поддръжката на уличното и парковото осветление ще бъдат предоставени от ОП Благоустрояване на адрес: гр. Габрово, бул. Трети март № 53.

**Съществуващо положение на уличното осветление на територията на община Габрово**

1. **Осветителни тела**
   1. Осветителни тела в гр.Габрово – 6673 бр.



* 1. Осветителни тела в селата на територията на община Габрово са приблизително 6000бр.
* Кметствата Армени, Балани, Враниловци, Гиргини, Гръблевци, Гъбене, Дебел дял, Драгановци, Здравковец, Зелено дърво, Златевци, Камещица, Кметовци, Кози рог, Лесичарка, Мичковци, Музга, Новаковци, Поповци, Райновци, Стоевци, Яворец са с LED осветителни тела - 2691бр., от които 2607бр. - 35W и 84 бр. – 70W.
* Кметствата Борики, Донино, Думници, Жълтеш, Трънито, Чарково са с НЛВН 50W.

**II.Трафопостове и касети**

2.1.ТП и касети в гр. Габрово – 270 бр.

|  |  |
| --- | --- |
| Наименование | Брой табла в трафопостове или улични касети |
| Централизирана система с УКВ приемници | 148 |
| Индивидуално управление с часовници с астрономически календар | 73 |
| Фоторелета | 47 |
| Централизирано GPRS управление | 2 |
| **Общ брой** | **270** |

2.2. Касети в селата на територията на община Габрово – 180 бр. с централизирано GPRS управление.

**III.** **Кабелна и въздушна мрежа**

3.1.Общата дължина на подземните кабелни линии за захранване на улично осветление в гр. Габрово е около 100 km, на въздушните УИП около 60 km, а на въздушните АС – 55 km

3.2. В селата на територията на община Габрово, по–голяма част от въздушната мрежа е собственост на електроразпределителното дружество. Където мрежата на ЕРП-то е 5 проводна се ползва тяхната нула, а където мрежата е с УП се опъва наш независим УП или проводник, който изпълнява ролята на нула.

**IV.Стълбове**

4.1. Приблизителната бройка на стълбовете в гр. Габрово собственост на община Габрово е 3239бр.

Стоманен пилон 16 m - 5 бр.

Стоманен 9-10 m - 1961 бр.

Стоманен 5-6 m - 620 бр.

Стоманен 3-4 m - 653 бр.

4.2. Железобетоните стълбове на територията на селата в община Габрово не подлежат на поддръжка, тъй като са собственост на електроразпределителното дружество. Има единични бройки стомано-тръбни стълбове, които са собственост на община Габрово.

**Изисквания към изпълнението**

Изпълнителят е длъжен**:**

* Да спазва изискванията на документацията, договора за изпълнение на поръчката, действащите нормативни изисквания за този вид дейност, в това число за качество на извършените работи, безопасност и охрана на труда, безопасност на движението и опазване на околната среда;
* Да извършва качествено дейностите;
* Да съставя пълна и точна отчетна информация и да я предава на Възложителя;
* Да предпазва от повреди всички съществуващи комуникации (електроенергийни мрежи, въздушни кабели и проводи), както и всички благоустройствени съоръжения, настилки по улиците, тротоари, бордюри, сгради (общинска или частна собственост), елементи на вертикалната пътна маркировка и други.
* Да изгради всички временни съоръжения като подходи, заграждения, рампи и др., необходими за извършване на поддръжката и/или ремонта и/или възстановителните дейности по осветлението, както и тяхното отстраняване след приключване на работата. След приключване на работата всички временни съоръжения трябва да бъдат демонтирани и отстранени.
* Да протоколира възникналите и отстранени аварии по кабелната мрежа, обслужваща външното обществено осветление;
* Да документира докладваните случаи на неизправност на външното обществено осветление и прекъсване доставката на електроенергия, както и да документира отстраняването им;
* Да осигурява и организира достъпа до съоръжения, собственост на „ЕНЕРГО ПРО МРЕЖИ“ АД, когато това е необходимо при поддръжката и ремонта на комутационната апаратура намираща се в трафопостовете, изграждането и експлоатацията на въздушната мрежа за обществено осветление и когато е необходимо при изпълнението на дейностите предмет на договора за възлагане;
* В срок от 10 (десет) работни дни от датата на сключване на договора за възлагане да уведоми „ЕНЕРГО ПРО МРЕЖИ“ АД, Габрово, че му е възложено изпълнението на обществената поръчка, за да координира работата си по планови и ремонтни дейности със служителите на електроразпределителното дружество, отговарящи за извършване на дейностите по чл. 243, ал. 3 от Правилника за безопасност при работа в електрически уредби на електрически и топлофикационни централи и по електрически мрежи;
* Да отстранява нелегално прикачените консуматори на електроенергия към общинското улично и парково осветление.
* Участникът, избран за изпълнител трябва да осигури аварийни групи и дежурства по време на почивни и официални празнични дни. При аварии или непредвидени обстоятелства следва да реагира в най-кратък срок и с необходимия брой специалисти и работници.
* Участникът, избран за изпълнител е длъжен да започне отстраняването на аварии до 60 минути след установяването им, за което следва да поддържа аварийна група, включително и в почивни и празнични дни. Текущите дейности по поддръжка на захранващата мрежа и/или осветителите и/или електрическите и механични елементи, участникът, избран за изпълнител следва да започне работа след съгласуване с възложителя и да изпълни работата в срока определен от възложителя.
* Участникът, избран за изпълнител е длъжен да стартира и изпълни възложените дейности, различни от аварийни, в срок съгласно получено нареждане (Възлагателно писмо) от Възложителя.
* Участникът, избран за изпълнител трябва да създаде и поддържа система за приемане на подадената информация и сигнали от общинската администрация, касаещи системата на общественото осветление на гр.Габрово и населените места на територията на община Габрово.
* Изпълнителят следва да осигури постоянна мобилна връзка с аварийната група, с цел получаване и подаване на нужната информация.

Всеки участник в обществената поръчката трябва да:

* има въведена организация и разпореждания, гарантиращи безопасност на труда– лични предпазни средства и технологични инструменти за извършване на поддръжката
* да поддържа за своя сметка в техническа изправност всички технически средства за защита
* спазва действащите български, европейски и международни стандарти за обществено осветление и при изпълнение предмета на обществената поръчка
* да спазва действащото българско и европейско законодателство при изпълнение на обществената поръчка, а именно:
* Закон за здравословни и безопасни условия на труд
* Закон за техническите изисквания към продуктите
* Наредба № 3 от 9.06.2004 г. за устройството на електрическите уредби и електропроводните линии
* Наредба № 8 от 28.07.1999 г. за правила и норми за разполагане на технически проводи и съоръжения в населени места
* Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи
* Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд
* Наредба № РД-07/8 от 20 декември 2008 г. за минималните изисквания за знаци и сигнали за безопасност и/или здраве при работа
* Правилник за безопасност и здраве при работа в електрически уредби на електрически и топлофикационни централи и по електрически мрежи
* Наредба № РД-02-20-1 от 12 юни 2018 г. за технически правила и нормативи за контрол и приемане на електромонтажни работи
* Наредба № 3 от 16.08.2010 г. за временната организация и безопасността на движението при извършване на строителни и монтажни работи по пътищата и улиците

**Гаранционни срокове за строително - монтажните работи.**

Предложените гаранционни срокове от участниците не могат да бъдат по-малки от предвидените в чл. 20, ал. 4 Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.